**Metu konkursa**

**“Hercoga Jēkaba laukuma telpiskās attīstības vīzija**

**Krišjāņa Barona ielā 1, Jelgavā”
Identifikācijas Nr. JPD2018/109/MK**

**NOLIKUMS**

1. **Iepirkuma identifikācijas numurs, pasūtītājs**
	1. Iepirkuma identifikācijas numurs: JPD2018/109/MK
	2. Pasūtītājs: Jelgavas pilsētas dome (turpmāk – pasūtītājs), adrese: Lielā iela 11, Jelgava, LV – 3001, e-pasts: dome@dome.jelgava.lv
	3. Iepirkuma procedūra – metu konkurss „Hercoga Jēkaba laukuma telpiskās attīstības vīzija Krišjāņa Barona ielā 1, Jelgavā” (turpmāk – metu konkurss), saskaņā ar Publisko iepirkumu likuma 8.panta otrās daļas un Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 3.nodaļas nosacījumiem, ievērojot metu konkursa nolikumu (turpmāk – Nolikums).
2. **Iepirkuma priekšmeta apraksts un mērķis**
	1. **Metu konkursa priekšmets** ir būvprojekta Hercoga Jēkaba laukuma Krišjāņa Barona ielā 1, Jelgavā telpiskās attīstības vīzijas mets (turpmāk – mets), atbilstoši pasūtītāja izstrādātajam projektēšanas uzdevumam *(skatīt metu konkursa nolikuma 5.pielikumu “Projektēšanas uzdevums”).*
	2. **Metu konkursa mērķis** – iegūt arhitektoniski un funkcionāli pārdomātas, nolikumā un projektēšanas uzdevumā ietvertajām prasībām atbilstošas idejas, lai veidotu Hercoga Jēkaba laukumu kā Jelgavas pilsētas centru raksturojošu arhitektoniski telpisko ansambli, komunicēšanās un sabiedrisko aktivitāšu norises vietu.
	3. CPV kods: 71000000-8 (arhitektūras, būvniecības, inženiertehniskie un pārbaudes pakalpojumi).
3. **Žūrijas komisija**:
	1. Metu konkursa piedāvājumu profesionālo novērtēšanu veic ar Jelgavas pilsētas pašvaldības izpilddirektores 2018.gada 16.augusta rīkojumu Nr.234-ri izveidotā metu konkursa žūrijas komisija, turpmāk – žūrijas komisija.
	2. Žūrijas komisijas sastāvs:
		1. komisijas priekšsēdētājs – Jurijs Strods, Jelgavas pilsētas domes priekšsēdētāja vietnieks;
		2. komisijas priekšsēdētāja vietniece – Inita Dzalbe, Jelgavas pilsētas pašvaldības Būvvaldes vadītāja – galvenā arhitekte;
		3. komisijas locekle - Gunita Osīte, Jelgavas pilsētas pašvaldības Attīstības un pilsētplānošanas pārvaldes vadītāja;
		4. komisijas locekle – Zeltīte Bīmane, Jelgavas pilsētas pašvaldības Būvvaldes vadītāja – galvenā arhitekta vietniece, Arhitektūras un pilsētvides sektora vadītāja;
		5. komisijas loceklis – Andrejs Lomakins, Jelgavas pilsētas pašvaldības Būvvaldes Arhitektūras un pilsētvides sektora ainavu arhitekts;
		6. komisijas loceklis – Roberts Riekstiņš, biedrības “Latvijas Arhitektu savienība” pārstāvis, arhitekts.
	3. Žūrijas komisijas atbildīgais sekretārs – Māris Rēvelis, Jelgavas pilsētas pašvaldības Iepirkumu pārvaldes jurists (*atbildīgais sekretārs nav žūrijas komisijas loceklis*). Atbildīgais sekretārs organizē metu konkursa norisi, t.sk. žūrijas komisijas darbu, un atbild par iesniegto metu un dalībnieku devīžu anonimitāti līdz metu vērtēšanas beigām.
	4. Metu piedāvājumu vērtēšanā žūrijas komisija papildus var pieaicināt un ņemt vērā citu profesionālu ekspertu viedokļus. Eksperti nepiedalās lēmumu pieņemšanā par godalgu sadalījumu.
4. **Dalībnieks**

Metu konkursa dalībnieks – fiziska persona, kurai atbilstoši normatīvajiem aktiem ir arhitekta prakses tiesības, vai juridiska persona (kas reģistrēta normatīvajos aktos noteiktajā kārtībā), vai arī šādu personu apvienība jebkurā to kombinācijā, kas ir piesaistījusi arhitektu ar prakses tiesībām, kurš iesniedzis metu piedāvājumu konkursā.

1. **Meta piedāvājumam un devīzei noteiktās noformējuma un iesniegšanas prasības**:
	1. **Meta piedāvājumā dokumenti ir no šādām daļām**
		1. **Mets, kurš sastāv no šādiem dokumentiem:**
			1. Grafiskie materiāli (*saskaņā ar metu konkursa nolikuma 4.pielikuma “Meta noformējuma un iesniegšanas prasības” 1.1.apakšpunktu*);
			2. Skaidrojošais apraksts *(saskaņā ar metu konkursa 4.pielikuma “Meta noformējuma un iesniegšanas prasības” 1.2.apakšpunktu)*;
			3. Elektroniski (USB datu nesējā) noformējami *(saskaņā ar metu konkursa 4.pielikuma “Meta noformējuma un iesniegšanas prasības” 1.3.apakšpunktu)*.
		2. **Meta devīze**:
			1. lai nodrošinātu dalībnieku anonimitāti, metus un tiem pievienotos dokumentus iesniedz slēgtā veidā, apzīmētus ar devīzi;
			2. ar devīzi saprot burtu vai vārdu kopu (*piemēram, ABC Laukums*), kas neidentificē dalībnieku un ko lieto anonimitātes nodrošināšanai;
			3. “Devīzes atšifrējums” – satur informāciju par attiecīgā meta autoru vai autoriem, *(sagatavo saskaņā ar metu konkursa nolikuma 1.pielikuma “Devīzes atšifrējums” prasībām)*.
		3. **Kvalifikācijas dokumenti:** *iesniedz saskaņā ar metu konkursa nolikuma 2.pielikuma “Dalībnieku kvalifikācijas prasības un iesniedzamie dokumenti” prasībām*.
	2. Metu konkursam dokumenti jāiesniedz latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā atbilstoši Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild dalībnieks.
	3. Dokumenti un to atvasinājumi jānoformē un to pareizība jāapliecina saskaņā ar normatīvo aktu prasībām. Dalībnieks ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai dalībnieks uzrāda dokumenta oriģinālu vai iesniedz apliecinātu dokumenta kopiju.
	4. Dalībnieks meta piedāvājuma **katras atsevišķās daļas dokumentus**: metu, devīzes atšifrējumu un kvalifikācijas dokumentus, **iesniedz atsevišķā slēgtā aploksnē vai iepakojumā** un atbilstoši tās saturam uz iesaiņojuma norāda:
		1. **meta dokumentiem** – pasūtītāja nosaukumu un adresi, metu konkursa nosaukumu, identifikācijas numuru, dalībnieka izvēlēto devīzi un norādi „Mets”,
		2. **devīzes dokumentiem** – pasūtītāja nosaukumu un adresi, metu konkursa nosaukumu, identifikācijas numuru, dalībnieka izvēlēto devīzi un norādi „Devīzes atšifrējums”,
		3. **kvalifikācijas dokumentiem** – pasūtītāja nosaukumu un adresi, metu konkursa nosaukumu, identifikācijas numuru, dalībnieka izvēlēto devīzi un norādi “Kvalifikācijas dokumenti”.
	5. Piedāvājuma aploksnei vai iepakojumam jābūt droši slēgtam, uz tā nedrīkst būt nekādi apzīmējumi, logotipi vai citi marķējumi, kas jebkādā veidā varētu identificēt dalībnieku. Ja uz iesniegtajām slēgtajām aploksnēm ir konstatējami šādi marķējumi, tās neatvērtas atdod atpakaļ iesniedzējam.
	6. Visas 5.4.apakšpunktā norādītās piedāvājuma daļu aploksnes vai iepakojumi jāievieto vienā kopējā, slēgtā aploksnē vai cita veida slēgtā, necaurspīdīgā iepakojumā, kas apzīmēts ar devīzi, norādot pasūtītāja nosaukumu un adresi:

|  |
| --- |
| Jelgavas pilsētas pašvaldībaiLielā iela 11, Jelgava, LV-3001piedāvājums metu konkursam**“Hercoga Jēkaba laukuma telpiskās attīstības vīzija****Krišjāņa Barona ielā 1, Jelgavā”****identifikācijas Nr. JPD2018/109/MK****UZ APLOKSNES NEDRĪKST NORĀDĪT META AUTORU** |

* 1. Visus izdevumus, kas saistīti ar piedāvājuma sagatavošanu un iesniegšanu Metu konkursam, tai skaitā nodrošinot piedāvājuma piegādāšanas un iesniegšanas drošību, dalībnieks veic par saviem līdzekļiem. Pasūtītājs nesedz un nekompensē dalībnieka izdevumus neatkarīgi no Metu konkursa norises un rezultāta.
	2. Metu konkursā viens dalībnieks var iesniegt tikai vienu piedāvājuma variantu.
1. **Piedāvājuma iesniegšanas vieta, termiņš un kārtība:**
	1. Meta piedāvājums jāiesniedz nolikuma 6.2.apakšpunktā norādītajā vietā **līdz 2018.gada 16.novembrim plkst.10.00.**
	2. **Piedāvājums jāiesniedz** Jelgavas pilsētas domes Klientu apkalpošanas centrā, Lielā ielā 11, Jelgavā, LV-3001, 131.kabinetā, darbdienās: pirmdienās no plkst. 8.00 līdz 19.00, otrdienās, trešdienās un ceturtdienās no plkst. 8.00 līdz 17.00 (pusdienas pārtraukums no plkst.12.00 līdz 13.00), piektdienās no plkst. 8.00 līdz 14.30 (pusdienas pārtraukums no plkst.12.00 līdz 12.30).
	3. Saņemot piedāvājumu, atbildīgais sekretārs reģistrē piedāvājuma iesniedzēja kontaktpersonu un piedāvājumus to iesniegšanas secībā, norādot saņemšanas datumu, laiku un devīzi, kā arī, ja kontaktpersona pieprasa, izsniedz tai apliecinājumu par piedāvājuma saņemšanu. Atbildīgais sekretārs nodrošina piedāvājumu glabāšanu.
	4. Piedāvājumu, kas netiks iesniegts Metu konkursa dokumentos noteiktajā kārtībā vai iesniegts pēc piedāvājumu iesniegšanas termiņa beigām (noteikts nolikuma 6.1.apakšpunktā), netiks pieņemts.
2. **Metu konkursa dokumentācija un informācijas apmaiņa:**
	1. Metu konkursa dokumentācija ir publicēta Jelgavas pilsētas pašvaldības mājas lapā internetā <http://www.jelgava.lv/pasvaldiba/iepirkumi/> sadaļā “Aktīvie iepirkumi” pie attiecīgās iepirkuma procedūras.
	2. Kontaktpersona - žūrijas komisijas atbildīgais sekretārs: Māris Rēvelis, e-pasts: Maris. Revelis@dome.jelgava.lv, tālrunis 63005483, fakss 63005511.
	3. Ieinteresētā persona uzdot jautājumus vai pieprasīt papildu informāciju var **līdz 2018.gada 5.novembrim (ieskaitot)**, sūtot jautājumu uz nolikuma 7.2.apakšpunktā norādīto kontaktpersonas e-pasta adresi vai faksu.
	4. Ja ieinteresētā persona ir laikus pieprasījusi papildu informāciju (ne vēlāk kā 7.3.apakšpunktā noteiktajā termiņā) par metu konkursa dokumentācijā iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms metu piedāvājumu iesniegšanas termiņa beigām. Atbildīgais sekretārs nosūta atbildi personai, kura uzdevusi jautājumu un nodrošina tās publicēšanu Pasūtītāja mājas lapā internetā pie Metu konkursa.
	5. Nolikuma papildinājumi un atbildes uz ieinteresētās personas jautājumiem par Metu konkursu tiek publicētas Pasūtītāja mājas lapā internetā <http://www.jelgava.lv/pasvaldiba/iepirkumi/> sadaļā “Aktīvie iepirkumi” pie attiecīgās iepirkuma procedūras. Personas pienākums ir pastāvīgi sekot publicētajai informācijai par Metu konkursu un iekļaut to savā piedāvājumā. Tiek uzskatīts, ka ieinteresētā persona papildus informāciju ir saņēmusi brīdī, kad tā publicēta minētajā pasūtītāja mājaslapā interneta vietnē.
	6. Informācijas apmaiņa Metu konkursa ietvaros notiek latviešu valodā.
3. **Metu vērtēšana un kritēriji**
	1. Žūrijas komisija vērtē iesniegtos metus slēgtās sēdēs atbilstoši metu konkursa nolikumā noteiktajām prasībām un vērtēšanas kritērijiem, un ievēro anonimitāti līdz lēmuma pieņemšanai.
	2. Pēc piedāvājumu iesniegšanas termiņa beigām žūrijas komisija atver iesniegtos Dalībnieku piedāvājumus, atverot iepakojumus, kas marķēti ar norādi **„Mets”**. Iepakojumi, kas marķēti ar norādi **„Devīzes atšifrējums”** un norādi **„Kvalifikācijas dokumenti”**, paliek neatvērti līdz devīžu atvēršanas sanāksmei.
	3. Ja žūrijas komisija konstatē uz meta vai tam pievienotajiem materiāliem marķējumus, kas jebkādā veidā varētu identificēt dalībnieku, tā izslēdz metu no turpmākās vērtēšanas, norādot to žūrijas komisijas atzinumā.
	4. Katrs žūrijas komisijas loceklis individuāli vērtē iesniegtos metus saskaņā ar *metu konkursa nolikuma 3.pielikumā “Metu vērtēšanas kritēriji”* ietvertajiem kritērijiem, piešķirot punktus skaitliskā vērtībā atsevišķi par katra kritērija izpildi un summē katram metam iegūtos punktus.
	5. Pamatojoties uz žūrijas komisijas locekļu individuālajiem vērtējumiem, tiek aprēķināts vidējais aritmētiskais vērtējums katram metam, sasummējot katra žūrijas komisijas locekļa metam piešķirto iegūto kopējo punktu skaitu un izdalot tos ar žūrijas komisijas locekļu skaitu. Iegūtais skaitlis tiek noapaļots līdz diviem cipariem aiz komata. Žūrijas komisija lēmumu par metu kopējo vērtējumu pieņem, ņemot vērā katra komisijas locekļa individuālo vērtējumu, slēgtā sēdē atklāti balsojot par katru metu*.*
	6. Žūrijas komisija apkopo vērtējuma rezultātus un nosaka 3 (trīs) konkursa godalgojamos dalībniekus, piešķirot attiecīgi pirmo, otro un trešo vietu un, piešķirot godalgas, atbilstoši nolikuma 9.punktā noteiktā dalījumā. Vērtēšanas rezultātā lielāko kopējo punktu skaitu ieguvušam metam piešķir augstāku godalgotu vietu (pirmo), nākamajam metam ar zemāku punktu skaitu piešķir nākamo zemāku godalgoto vietu un tādā secībā līdz 3.vietai. Lēmumu par vērtēšanas rezultātiem (metu izvirzīšanu godalgošanai, godalgoto vietu sadalījumu, kā arī priekšlikumiem metu turpmākajai izmantošanai) žūrijas komisija pieņem ar balsu vairākumu. Ja balsu skaits sadalījies vienādi, izšķirošā ir žūrijas komisijas priekšsēdētāja balss. Žūrijas komisija ir lemttiesīga, ja tās sēdē piedalās ne mazāk kā divas trešdaļas komisijas locekļu. Ja žūrijas komisija nevienu metu neatzīst par īstenojamu, tā pirmo vietu nepiešķir.
	7. Žūrijas komisijai ir tiesības noraidīt jebkuru vai visus konkursa priekšlikumus (metus), vai nepiešķirt kādu no godalgām, ja iesniegtie priekšlikumi neatbilst izvirzītajiem kritērijiem.
	8. Žūrijas komisija sagatavo žūrijas komisijas atzinumu, kurā iekļauj vismaz šādu informāciju: informāciju par vērtētajiem metiem; žūrijas komisijas vērtējumu par katru metu; katra žūrijas komisijas locekļa individuālo vērtējumu; ekspertu ziņojumus, ja tādi ir; lēmumu par godalgu sadalījumu; pasūtītājam adresētu ieteikumu par metu turpmāko izmantošanu.
4. **Godalgas un to izmaksāšanas kārtība**
	1. Godalgu fonds ir 13 000,00 *euro* (trīspadsmit tūkstoši *euro* 00 centi), kas sadalīts šādi:
		1. pirmās vietas godalga – 6 000,00 *euro (seši tūkstoši euro, 00 centi)*;
		2. otrās vietas godalga – 4 000,00 *euro (četri tūkstoši euro, 00 centi)*;;
		3. trešās vietas godalga – 2 000,00 *euro(divi tūkstoši euro, 00 centi)*.
		4. Žūrijas komisija var piešķirt 2 (divas) veicināšanas balvas, katra - 500, 00 EUR (*pieci simti euro 00 centi*) apmērā.
	2. Godalgās ir iekļauti visi nodokļi. Par nodokļu nomaksu ir atbildīgi godalgu saņēmēji.
	3. Žūrijas komisija ir tiesīga mainīt noteikto godalgu sadalījumu, saglabājot kopējo godalgu fondu.
	4. Žūrijas komisija ir tiesīga nedalīt godalgas minētajā apmērā, ja godalgotās vietas netiek piešķirtas, bet sadalīt kopējo godalgu fondu labākajiem dalībniekiem attiecīgi vienādās daļās vai citādi pēc saviem ieskatiem. Par godalgu fonda sadalījuma izmaiņām žūrijas komisija sniedz pamatojumu, kas izriet no Metu konkursam iesniegto darbu specifikas.
	5. Godalgas izmaksā 60 (sešdesmit) dienu laikā no žūrijas komisijas galīgā lēmuma spēkā stāšanās dienas.
	6. Godalgas tiek pārskaitītas uz dalībnieka norādīto bankas norēķina kontu *(norādīts metu konkursa nolikuma 1.pielikumā “Devīzes atšifrējums”)*. Ja Konkursa dalībnieks iesniedz piedāvājumu kā piegādātāju apvienība, tad jāpievieno apvienības dalībnieku vienošanās par naudas balvas sadali.
	7. **Autortiesības**
		1. Godalgotie meti pāriet pasūtītāja īpašumā, ja metu konkursa noteikumos nav noteikts citādi. Dalībnieks saglabā personiskās autortiesības saskaņā ar [Autortiesību likumu](https://m.likumi.lv/ta/id/5138-autortiesibu-likums). Pasūtītājs patur tiesības izmantot godalgotos metus pēc vajadzības, grozījumus un papildinājumus saskaņojot ar meta autoru.
		2. Iesniedzot metu, Dalībnieks apliecina un garantē, ka iesniegtais mets ir Dalībnieka piesaistīto autoru darbs un ka Dalībnieks ir ieguvis visas nepieciešamās tiesības un atļaujas no visiem meta autoriem. Dalībnieks apņemas atbildēt un atlīdzināt Jelgavas pilsētas domei visus zaudējumus par jebkuriem autoru vai trešo personu prasījumiem saistībā ar Dalībnieka iesniegtā meta izmantošanu, ja tā izmantošana notiek saskaņā ar šo nolikumu.
		3. Dalībnieku autortiesības attiecībā uz līdzdalību metu turpmākajā izstrādē un metu turpmāko izmantošanu publikācijām presē, līdzdalību izstādēs ievēro saskaņā ar Autortiesību likumu.
		4. Konkursa dalībnieki, iesniedzot piedāvājumu, akceptē dalību metu izstādē, publicēšanu mājaslapā interneta vietnē [www.jelgava.lv](http://www.jelgava.lv) un Latvijas arhitektu savienības mājas lapā interneta vietnē www.latarh.lv citur pēc konkursa un konkursa materiālu publicēšanu bez papildus saskaņošanas.
5. **Devīžu atvēršana, lēmuma pieņemšana un rezultātu paziņošana**
	1. Lēmumu par Metu konkursa rezultātiem žūrijas komisija pieņem 60 (sešdesmit) dienu laikā pēc piedāvājuma iesniegšanas termiņa beigām (norādīts nolikuma 6.1.apakšpunktā).
	2. Metu konkursa dalībnieku devīžu atšifrēšana notiks atklātā sanāksmē. Atbildīgais sekretārs visām kontaktpersonām, kas tika reģistrētas iesniedzot piedāvājumus, paziņo devīžu atšifrējumu atvēršanas sanāksmes vietu, datumu un laiku, nosūtot informāciju ne vēlāk kā piecas darbdienas pirms sanāksmes.
	3. Atbildīgais sekretārs reģistrē visas devīžu atšifrējumu atvēršanā klātesošās personas.
	4. Sanāksmē atbildīgais sekretārs nosauc uzvarētāju un godalgoto vietu ieguvēju devīzes, pēc tam viņš atver šo devīžu atšifrējumus un nosauc uzvarētāju un godalgoto vietu ieguvējus.
	5. Pēc devīžu atšifrējumu nosaukšanas žūrijas komisija pārbauda godalgoto vietu ieguvēju atbilstību *metu konkursa nolikuma 2.pielikumā “**Dalībnieku kvalifikācijas prasības un iesniedzamie dokumenti”* noteiktajām prasībām.
	6. Ja kāds no godalgoto vietu ieguvējiem neatbilst *metu konkursa nolikuma 2.pielikumā “Dalībnieku kvalifikācijas prasības un iesniedzamie dokumenti”* noteiktajām prasībām, žūrijas komisija ir tiesīga nepiešķirt godalgu šim dalībniekam un lemt par tās piešķiršanu nākamajam dalībniekam ar augstāko iegūto punktu skaitu.
	7. Pasūtītājs 3 (triju) darbdienu laikā pēc devīžu atšifrējumu atvēršanas sanāksmes vienlaikus informē visus metu konkursa dalībniekus par pieņemto lēmumu attiecībā uz metu konkursa rezultātiem, kā arī norāda termiņu, kādā dalībnieks var iesniegt iesniegumu Iepirkumu uzraudzības birojam.
	8. Atbildīgais sekretārs sagatavo metu konkursa ziņojumu, un pasūtītājs publicē to pircēja profilā piecu darbdienu laikā pēc devīžu atšifrējumu atvēršanas dienas.
	9. Pēc metu izvērtēšanas, žūrijas komisija sagatavo atzinumu saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 212.punktu, kurā iekļauj vismaz šādu informāciju:
		1. informāciju par vērtētajiem metiem;
		2. komisijas vērtējumu par katru metu;
		3. katra žūrijas komisijas locekļa individuālo vērtējumu;
		4. ekspertu ziņojumus, ja tādi ir;
		5. lēmumu par godalgu sadalījumu, ja tas paredzēts metu konkursa nolikumā;
		6. pasūtītājam adresētu ieteikumu par metu turpmāko izmantošanu.
	10. Pasūtītājs 10 (desmit) darbdienu laikā pēc paziņojuma par pieņemto lēmumu nosūtīšanas metu konkursa dalībniekiem iesniedz Iepirkumu uzraudzības biroja Publikāciju vadības sistēmā paziņojumu par metu konkursa rezultātiem.
	11. Metus, kas nav godalgoti, to autori var saņemt viena mēneša laikā pēc Metu konkursa rezultātu paziņošanas dalībniekiem saskaņā ar [Publisko iepirkumu likuma](https://m.likumi.lv/ta/id/287760-publisko-iepirkumu-likums) [37. pantu](https://m.likumi.lv/ta/id/287760-publisko-iepirkumu-likums#p37), Jelgavas pilsētas pašvaldībā – iepriekš sazinoties ar atbildīgo sekretāru. Pēc minētā termiņa beigām pasūtītājs nav atbildīgs par metu saglabāšanu.
6. **Par godalgu ieguvēju tiesībām uz iepirkuma līguma slēgšanu:**
	1. Pēc Metu konkursa rezultātu paziņošanas, ņemot vērā pieejamo budžeta finansējumu Pasūtītājs var lemt par sarunu procedūras rīkošanu ar metu konkursa 1.godalgotās vietas ieguvēju (turpmāk – uzvarētājs) par pakalpojuma līguma slēgšanu, piemērojot Publisko iepirkumu likuma 8.panta septītās daļas 8.punktā noteikto kārtību.
	2. Gadījumā, ja tiks rīkota sarunu procedūra, to organizēs Pasūtītāja izveidota iepirkuma komisija, kura atbilstoši spēkā esošajiem normatīvajiem aktiem izstrādās sarunu procedūras nolikumu.
	3. Gadījumā, ja sarunu procedūras rezultātā netiek panākta līguma slēgšana ar Metu konkursa uzvarētāju, tad Pasūtītājs ir tiesīgs organizēt jaunu sarunu procedūru, uzaicinot uz sarunām citus Metu konkursa godalgoto vietu ieguvējus.
	4. Uz dalībnieku, kurš tiks aicināts piedalīties sarunu procedūrā (turpmāk – kandidāts), nedrīkst attiekties Publisko iepirkumu likuma 42. panta pirmajā daļā minētie pretendentu izslēgšanas nosacījumi.
	5. Gadījumā, ja uz sarunu procedūru uzaicinātais piegādātājs atbildīs Publisko iepirkumu likuma 42.panta panta pirmās daļas izslēgšanas noteikumiem vai neatbildīs citiem sarunu procedūras nosacījumiem, pasūtītājs ir tiesīgs uz sarunu procedūru uzaicināt metu konkursa nākamo dalībnieku ar lielāko punktu skaitu.
	6. Ja Pasūtītājs izvēlas nerīkot sarunu procedūru, tas ir tiesīgs brīvi noteikt citu kārtību būvprojekta izstrādes un autoruzraudzības īstenošanai, un Pasūtītājs negarantē godalgoto vietu ieguvējiem minēto darbu un pakalpojumu izpildes tiesību piešķiršanu.
	7. Ja dalībnieks, kurš tiks uzaicināts uz sarunu procedūru, būs piegādātāju apvienība vai arī dalībnieks uz sarunu procedūru veidos piegādātāju apvienību, tad tam sarunu procedūras piedāvājumā būs jāiesniedz visu piegādātāju apvienības dalībnieku parakstīta vienošanās, norādot dalībnieku atbildību pret pasūtītāju iepirkuma līguma izpildei un pārstāvības tiesības parakstīt un iesniegt piedāvājumu. Vienošanās dokumentā jānorāda piegādātāju apvienības katra dalībnieka veicamā iepirkuma līguma daļa (jānorāda konkrēta līguma daļa, ko paredzēts veikt katram dalībniekam), kā arī jāapliecina, ja ar dalībnieku, kas ir piegādātāju apvienība, sarunu procedūras rezultātā tiks slēgts iepirkuma līgums, tas līdz iepirkuma līguma noslēgšanai pēc savas izvēles: izveidos pilnsabiedrību vai noslēgs sabiedrības līgumu (saskaņā ar Civillikuma 2241. – 2280.pantam).
7. **Metu konkursa nolikuma pielikumi, kas ir neatņemama nolikuma sastāvdaļa**

1.pielikums – **Devīzes atšifrējums**

2.pielikums – **Dalībnieku kvalifikācijas prasības un iesniedzamie dokumenti**

3.pielikums – **Metu vērtēšanas kritēriji**

4.pielikums – **Meta noformējuma un iesniegšanas prasības**

5.pielikums – **Projektēšanas uzdevums**

6.pielikums – **Vēsturiskais apraksts**

7.pielikums - **Topogrāfiskais uzmērījums**

8.pielikums - **Teritorijas fotofiksācija**

9.pielikums - **Vēsturiskie materiāli**